Tanel Padarile ei meeldi, et ollakse kassetiajastusse kinni jäädud. Foto: Eesti Meedia/Scanpix Baltics

Valitsus otsustas eile visata kõrvale eelmise valitsuse otsuse nn tühja kasseti tasust loobuda ja edaspidi loomeinimesi riigieelarvest rahastada ning selle asemel hoopis laiendada seadmete nimekirja, millelt protsendipõhist maksu küsitakse.

Eelmine valitsus otsustas mullu detsembris minna nii-öelda tühja kasseti tasu osas üle riigieelarvest rahastatavale süsteemile, millega oleks riik 2020-2022 aastani loomeinimeste esindusühingutele ja erialaliitudele kompensatsiooniks maksnud 2 miljonit eurot aastas.

Praegune valitsuskabinet otsustas aga eile, et tühja kasseti tasu osas jätkatakse senise lõivupõhise süsteemiga. Süsteemi on muudatusi siiski oodata, just selliseid, mille tõttu pöördus Tanel Padar, Eesti Esitajate Liidu juhatuse liikmena eelmisel aastal riigi vastu kohtusse.